Johan Reyner

Johan Reyner oli 1600-luvulla elänyt hollantilainen kauppias, joka laati yhden varhaisimmista hollanninkielisistä pikakirjoitusjärjestelmistä.

Reyner oli tutustunut aikaisempiin englantilaisiin pikakirjoitusjärjestelmiin, ja julkaisi vuonna 1673 hollanninkielisen järjestelmän, joka perustui Sheltonin järjestelmään. Reyner sai järjestelmälle patentin, jonka mukaan hänellä oli yksinoikeus sen opettamiseen 15 vuodeksi.
Vuonna 1685 Reyner julkaisi järjestelmästä toisen version, jossa oli vaikutteita myös Johannes Gosens van Helderenin vuonna 1679 julkaisemasta järjestelmästä. Ei tiedetä, kuinka laajaa käyttöä Reynerin järjestelmällä oli, mutta ainakin tunnettu hollantilainen lingvisti Lambert ten Kate käytti sitä.

Lähteet 

Pikakirjoittajat
Kauppiaat
Alankomaalaiset henkilöt
1600-luvulla eläneet
Syntymävuosi tuntematon
Kuolinvuosi tuntematon